মহানগর ওয়েবডেস্ক: ভারতের চাপে কাশ্মীর নিয়ে মধ্যস্থতার প্রস্তাব থেকে সরে এসেছিল আমেরিকা৷ ফের কাশ্মীর নিয়ে মধ্যস্থতার অফার দিলেন মার্কিন প্রেসিডেন্ট ডোনাল্ড ট্রাম্প৷ সোমবারই মোদীর সঙ্গে ফোনে কথা বলার পর পাক প্রধানমন্ত্রী ইমরান খানের সঙ্গে ট্রাম্পের কথা হয়৷ এর পরেই সামনে এল ট্রাম্পের প্রস্তাব৷ তিনি বলেছেন, সবচেয়ে যা ভালো হয়, তাই করব৷ ফ্রান্সে আসন্ন জি-৭ সম্মেলনের ফাঁকে মোদীর সঙ্গে ট্রাম্পের দেখা হওয়ার কথা৷ সেই বৈঠকের ফাঁকে কাশ্মীর নিয়ে আলোচনা হয় কিনা, তানিয়ে জল্পনা তুঙ্গে৷ কিন্তু তার আগেই কাশ্মীর নিয়ে চাঞ্চল্যকর মন্তব্য ট্রাম্পের৷ তাঁর কথায়, কাশ্মীরের পরিস্থিতি বিস্ফোরক ও অত্যন্ত জটিল।
সবচেয়ে যা ভালো হয়, তাই করব, কাশ্মীর নিয়ে ফের মধ্যস্থতার অফার ট্রাম্পের